GiliGold/VAD_KnessetCorpus huggingface dataset:
אייל סיסו:
 חבר'ה, המדינות האלה לא עובדות אצלנו, אתם חייבים להבין את זה
אייל סיסו:
 יש להם את התהליכים שלהם, יש להם את החוקים שלהם
אייל סיסו:
 כל אחד מתקשר אליי, אני מקבל 300 טלפונים, תגידו להם שיבואו, למה הם עוזבים אותנו? חבר'ה, אלה מדינות עצמאיות, יש פה מלחמה במדינת ישראל
אייל סיסו:
 אמרתי לכם, אני הייתי במשרד החוץ עם חגי וחילצנו עשרות אלפי ישראלים במדינות לחימה, כי זה הדבר הראשון שעושים
אייל סיסו:
 וככה פועלות גם מדינות אחרות, הם דואגות לאזרחים שלהם
לעובדים זרים):
וזה בסדר גמור
לעובדים זרים):
 אני לא מדבר על המקרים האלה
לעובדים זרים):
 אני לא נמצא שם
לעובדים זרים):
 מכובדי, המנכ"ל, אני שואל שאלה
אייל סיסו:
אני יודע ואני איתך
ענבל משש:
אני חושבת שזה הישג שהמבחנים נפתחו בזמן ובמועד
ענבל משש:
 גם אם היו שינויים קלים של האנשים
לעובדים זרים):
דיבררתי את זה אתמול בחמש ועדות שלקחתי בהן חלק, אני ניהלתי שלוש מתוכן
אייל סיסו:
אני רק רוצה להגיד סביב השולחן, אנחנו חייבים לשים לב לשיח הזה, שיח הזה נשמע גם בצד השני של הים
אייל סיסו:
 אנחנו חייבים להפסיק עם השיח הזה של כאילו כולם עובדים אצלנו
אייל סיסו:
אני לא בא אלייך בטענות
אייל סיסו:
 אני רק שומע את זה ואני רוצה להשמיע את זה פה
לעובדים זרים):
מה שאתה שומע בחוץ לא מעניין אותי
אייל סיסו:
אני מדבר עם מלא מדינות, וחגי מדבר עם מלא מדינות ואתם צריכים להבין איך הם מדברים עלינו
אייל סיסו:
 הם חושבים שאנחנו חושבים שהם עובדים אצלנו
אייל סיסו:
 ישבה איתי השגרירה התאילנדית ואמרה לי, זה לא יכול להיות
אייל סיסו:
 חבר'ה, הם בני אדם
לעובדים זרים):
אבל אני לא נמצא שם, מכובדי המנכ"ל
לעובדים זרים):
, בואו לאט לאט, ננשום עמוק
לעובדים זרים):
 אני לא מדבר על לדחוק במדינות שישאירו פה עובדים, ולאלץ אנשים לבוא ולעבוד פה – אני לא מדבר על זה בכלל
לעובדים זרים):
 אני אומר, שעובד שכבר נרשם להתמודד בזכייה – זאת זכיה בסוף אפילו שזאת מלחמה – לקבל אישור עבודה בישראל, הוא כבר הגיע ועבר את המבחנים בהצלחה – הוא עובד שמעוניין להגיע ולעבוד עכשיו במלחמה
לעובדים זרים):
 לפחות 90% מהמקרים
אייל סיסו:
ואנחנו נעשה יחד את כל המאמצים כדי שהוא יגיע הכי מהר שאפשר
לעובדים זרים):
אני בטוח ואני פה לנסות ולייעל את התהליך
לעובדים זרים):
 אמרתי את זה קודם, ואמרתי את זה בשיחות קודמות שלנו, ואני מבטא את זה גם עכשיו
לעובדים זרים):
 למשל עובד בשם בוריס, שאתמול נבחן ואמרו לו אתה מתאים, סבירות הדעת שהוא מסכים לעבוד בישראל חרף התקופה?
לעובדים זרים):
 אני מבקש לדעת מה אני עושה מאותו רגע שהוא יוצא מהמשרד, ששם בישרו לו שהוא עבר ועד לרגע שהוא נוחת פה? הוא צריך לעבור תהליכים מסוימים, מהם התהליכים?
ענבל משש:
אמרנו
לעובדים זרים):
אני יודע, תנו לי לסיים
לעובדים זרים):
 הוצאת תעודות יושר ובדיקות רפואיות
ענבל משש:
ובדיקות שלנו
לעובדים זרים):
אני מבקש שהתהליכים האלה יהיו תהליכים מקדמיים
לעובדים זרים):
 יכול להיות שהבן-אדם הוציא תעודת יושר שעלתה לו כסף ועשה בדיקות רפואיות, ובסוף הוא הגיע, נבחן ולא עבר
לעובדים זרים):
 כמה אחוז? 10%, כי יש 90% הצלחה
לעובדים זרים):
 במקסימום מדינת ישראל תשפה את אותם 10% שהוציאו כסף בגין בדיקות רפואיות והוצאת תעודת יושר
לעובדים זרים):
 ואתם בדקתם ואישרתם את הגעתו לארץ במערכות שלכם, ויכול להיות שבסוף הוא לא יעבור את המבחנים המקצועיים
לעובדים זרים):
 אנחנו יודעים שיש כוונה של ההתאחדות להקל בתנאים של המבחנים
לעובדים זרים):
 כלומר, שאם פעם היו רוצים לראות בן-אדם שיודע להוציא דיאגונל 100 על 100, היום גם אם תהיה סטייה קטנה חיים עם זה, נכון?
ענבל משש:
 אחוזי המעבר הם בדומה למבחנים הקודמים
ענבל משש:
 לא הייתה פה שום סטייה
איציק גורביץ:
לא, יש הבדל
מיכאל אורן:
מדובר בעתיד
ענבל משש:
לא, לא, לא הייתה פה שום סטייה
איציק גורביץ:
חברים, יש הבדל
איציק גורביץ:
 במולדובה אלה שנכשלו היו סביב 20%-30% בדרך כלל
איציק גורביץ:
 כרגע אנחנו בפירוש מקלים
לעובדים זרים):
תודה רבה, זה מה שנודע לי
לעובדים זרים):
 בדקתי את זה, שוחחתי עם הגורמים הרלוונטיים וזה מה שנאמר לי, וזה באמת משתקף במספרים, אבל זה לא הדיון
לעובדים זרים):
 אנחנו יודעים שעל כל 10 שנבחנים 9 בסוף יהיו פה
אלדד ניצן:
חבר הכנסת רביבו, מולדובה זה מבורך ונעשו מאמצים אדירים
לעובדים זרים):
אני לא חושב שהם לא עשו מאמצים נהדרים
אלדד ניצן:
אני רק אומר, זאת טיפה בים
אלדד ניצן:
 אנחנו צריכים להביא 50,000 עובדים
לעובדים זרים):
חברים, תקשיבו, כשאנחנו ניקח במיקרו דפוס התנהגות וגישה שונה נשליך את זה על השאר ועל ההיקפים הגדולים
לעובדים זרים):
 אני מבקש שהתהליך של אותם אנשים שנבחנו אתמול ושלשום וייבחנו היום ומחר, יתחיל עוד קודם לפני שאתם מגיעים לשם
לעובדים זרים):
 שלום, אתה מעוניין לעבוד בישראל? כן
לעובדים זרים):
 לך להוציא תעודת יושר ותעשה בדיקות רפואיות ותבוא למבחן
לעובדים זרים):
 הוא ישאל, ואם אני לא עובר אז סתם שילמתי?
ענבל משש:
אנחנו נקים את המאגר מהר, הוא יביא את הרישום שלו ויעשה את זה מהר
ענבל משש:
 אנחנו נבדוק אותם מהר, מהר, מהר ויהיה מאגר של עובדים
ענבל משש:
 בסוף נשאר החלק של התאגידים שמזמינים את העובדים ונשאר לשלם את האגרות
ענבל משש:
 כרגע יש פער מאוד גדול כי לא משלמים את האגרות, וזה חלק שלא קשור לתפקוד שלנו, אלו נסיבות חיצוניות שלא קשורות אלינו
לעובדים זרים):
מעולה, מעולה, יפה מאוד
לעובדים זרים):
 עכשיו בואו נעבור לתאגידים
לעובדים זרים):
 מעולה, מעולה
לעובדים זרים):
 כשאנחנו מיישרים קו בתהליך אצלכם, אני יודע שאני פונה אליהם ואני אומר להם, בגללכם אין עובדים
לעובדים זרים):
 תקשיבו, נציג התאגידים, בואו ניקח בבקשה דמות דמיונית שקוראים לה אלכס
לעובדים זרים):
 סבירות הדעת שהיא תגיע לכאן היא 90% מהרגע שהוא מעוניין לעבוד פה
לעובדים זרים):
 כדי שזה יקרה צריכים להתבצע כמה תהליכים
לעובדים זרים):
 התהליכים העיקריים – אחרי שהחלטנו שהוא במכסה ואנחנו רוצים שהוא יגיע – הם: בחינות, הוצאת תעודת יושר, בדיקות רפואיות והזמנה שלכם, לרבות תשלום האגרה וכל הנדרש
לעובדים זרים):
 הואיל ואנחנו יודעים שאחוז המועמדים להגעה הוא מאוד מאוד גבוה – עומד על 90%, זה מטורף – אני מבקש ודורש מכם, כמו שאני דורש ממשרד הפנים, תבצעו את התהליך במקביל
לעובדים זרים):
 הרי אם אתה משלם כסף על עובד שבסוף לא מגיע, יהיה ניתן לנייד איתו ולשלם איתו עובד שכן יגיע
אלדד ניצן:
אדוני, אני שמח שאתה אומר את זה, ואני אסביר
אלדד ניצן:
 במסגרת ההסכמים הבילטראליים אין לנו שום עיכוב, המדינה מנהלת את ההסכם
אלדד ניצן:
 ברגע שאנחנו מקבלים – ואני מברך על הבילטראלי והלוואי שהיינו יכולים להביא עכשיו מהודו, אני כל הזמן דחפתי להביא מהודו
יעקב אשר:
אם זה על המדף שלנו, היינו נראים אחרת עכשיו
ענבל משש:
היה לנו דקה לפני המלחמה, מה לעשות?
יעקב אשר:
בסדר, ענבל
יעקב אשר:
 את לא צריכה לענות
לעובדים זרים):
אנחנו לא שם, אנחנו עובדים על זה כבר עשרה חודשים
אלדד ניצן:
חבר הכנסת רביבו, אנחנו לא מעורבים בבילטראלי
לעובדים זרים):
בו נדבר רגע על מולדובה, הסברתי לך את זה קודם, בוא נדבר על המיקרו וזה ישליך לנו על השאר
אלדד ניצן:
כן, כן, מולדובה, לנו אין שום עיכוב בהבאת העובדים
לעובדים זרים):
 הינה יושבת פה ראש מינהל עובדים זרים
ענבל משש:
מה זה לא היה עיכוב, אלדד? לא היה עיכוב לפני החג? לא היה מאגר עובדים שלא משכתם אותו, ולקח המון זמן עד שלקחתם? אין בעיה עכשיו של תשלום אגרות? נו באמת
לעובדים זרים):
אני לא מדבר עליהם, אני לא מדבר על המקרים האלה
לעובדים זרים):
 לא, לא, לא, אל תצללו לוויכוח
אלדד ניצן:
ענבל, זה לא נכון
אלדד ניצן:
 את מדברת על לפני המלחמה, לפני שהיה עיכוב
אלדד ניצן:
 היו 500 עובדים שנשארו
ענבל משש:
לא, היו 1,400
ענבל משש:
 אחרי עוד שיח, ועוד שיח ועוד שיח
אלדד ניצן:
לא, אנחנו משכנו ושיתפנו פעולה
אלדד ניצן:
 ענבל, זאת לא הבעיה
לעובדים זרים):
חברים, אני לא רוצה לדבר על העבר
לעובדים זרים):
 אני מבקש לדעת על ה-1,100 הנוכחים האלה, למה אתה לא ניגש עכשיו להסדיר איתם את התהליכים, כאילו שהם כבר מחכים בטרמינל?
אלדד ניצן:
אדוני, אני לא קשור לעניין
אלדד ניצן:
 זה הם, הכול נמצא אצלם
ענבל משש:
לא, עוד לא, עוד לא, בשלב שיעמוד המאגר
ענבל משש:
 אבל כרגע נושא האגרות פתוח
יעקב אשר:
הוא אומר שתעבדו במקביל
אלדד ניצן:
זה לא קשור
ענבל משש:
אנחנו עובדים במקביל
לעובדים זרים):
לא, זה לא נקרא לעבוד במקביל
ענבל משש:
בוודאי שכן, למה לא?
לעובדים זרים):
את יודעת מה אני רוצה? אני רוצה שהם יגיעו וישלמו אגרה על 1,000 עובדים
לעובדים זרים):
 קחו כסף על 1,000 עובדים, מי הם יהיו? תדעו כשהם יהיו מאגר
ענבל משש:
התשלום זה עניין של יום אחד
אלדד ניצן:
אדוני, אני חייב להתייחס, בואו לא נברח, בואו נדבר תכלס
אלדד ניצן:
 אדוני, אנחנו מדברים כרגע על כך שצריך להביא לפה 50,000 עובדים
אלדד ניצן:
לא להתקשקש בשטויות, להביא 50,000 עובדים
אלדד ניצן:
 שלחתי מתווה למשרד השיכון, הם קיבלו את המתווה הזה וראו אותו
יעקב אשר:
הגישו אותו
אלדד ניצן:
אנחנו מוכנים לשתף פעולה עם התאחדות הקבלנים שהם הגוף המקצועי, שיעשה את המבחנים יחד איתנו ואנחנו נביא את העובדים מהר
יעקב אשר:
במקביל לתאגידים, תגדיר את נוח לך לעבוד
אלדד ניצן:
אמרו לנו להביא עובדים חוזרים, בתוך שבוע נתנו 3,000 עובדים
אלדד ניצן:
 אנחנו במצב חירום – לא להתקשקש, לא להתקשקש
אלדד ניצן:
פעם שנייה, יש דברים שלא תלויים במשרד הפנים, שהם צריכים לקבל הנחיות מהאוצר
אלדד ניצן:
 פניתי ליושב-ראש יעקב אשר, ואמרתי שיש כרגע לחץ עם התשלום של האגרות
אלדד ניצן:
 התאגידים לא הכניסו הכנסה כבר חודשיים, הם לא יכולים לשלם אגרות
אלדד ניצן:
 ועכשיו כל הזמן עומדים עם הפטיש, אם לא תשלמו אגרות, לא תעשו ככה ולא ככה
אלדד ניצן:
 צריך למהר לקבל פטור מאגרות כדי שנוכל להכיל את העלויות האלה ולהביא העובדים
אלדד ניצן:
 צריך לעשות החלטה מרחיקת לכת
אלדד ניצן:
 משרד הפנים לא קשור לזה, הוא לא מתנגד לזה, הוא רק רוצה לקבל הנחיה מלמעלה, כדי שהבעיה הזאת תיפתר
לעובדים זרים):
שתי דקות הפסקה, תנשמו
לעובדים זרים):
אני רוצה להגיד כמה מילים לפני שאני יוצא, כי אני חייב ללכת לוועדת הכספים
לעובדים זרים):
 אני אנסה להקיף את הנושאים שעכשיו העלית ובצדק
לעובדים זרים):
 אדוני היושב-ראש ימסור יותר מאוחר החלטה משותפת שלנו, גם בהיעדרי, כדי שהתהליכים יהיו אופרטיביים, בתקווה ובעזרת השם, עוד להיום
לעובדים זרים):
      קודם כול, הזמנתי אליי דיון בשבוע הבא ביום שלישי, בלי נדר, שאמור לעסוק בהשלכות על תשלום האגרות לכלל הענפים, בכללם ענף הבנייה
לעובדים זרים):
 לגישתי – שאני מבטא אותה יותר ויותר בשבועות האחרונים – כדי שקבלנים קטנים ולא רק גדולים יוכלו להסתייע בהעסקה של עובדים זרים, אנחנו חייבים להקים תאגידים וולונטריים מטעם האיגודים הקשורים לקבלנים הקטנים, כדי שלא יספסרו את העובדים
לעובדים זרים):
 עובד זר שמגיע ובדרך צריך לנפח את העלות שלו בצורה מטורפת, כי בדרך מספסרים אותו תאגידים גדולים ונשכניים ברצון ובעידוד היזמים הגדולים, שהם הבעלים של התאגידים הגדולים – זה פסול, וזה אסור, זאת מחלה
אלדד ניצן:
על מה אדוני מדבר? על איזה ספסור? העובד מקבל את כל התנאים הסוציאליים
לעובדים זרים):
אלדד, אני לא מדבר על זה
לעובדים זרים):
 אני מקווה שאני לא חייב להרחיב על זה כל כך הרבה כי אני חייב לצאת, מחכים לי להצבעה ולדיון קטן בוועדת הכספים
לעובדים זרים):
 אני מסביר, כרגע, וזה לא מבטל את מה שאתה אומר על 50,000 עובדים שצריכים להגיע במיידי
לעובדים זרים):
 כרגע, במקום מתווה ונושאים גדולים שמחייבים דיונים, אנחנו עומדים לקראת קבלת מינימום 1,000 עובדים ממולדובה ועוד אלפים רבים שעבדו פה
לעובדים זרים):
 הם מכירים את המדינה והמדינה מכירה אותם
לעובדים זרים):
 אני מדבר על אלה שיצאו ואין להם מניעה עקרונית לשוב לעבוד פה
לעובדים זרים):
 התהליכים לגביהם צריכים להיות פשוטים
לעובדים זרים):
 במקום לדבר על נושאים גדולים ועל תכנונים – זה נכון לא לימי מלחמה – אני מבקש בפעם הראשונה לדעת איך אנחנו מייעלים את הבאת העובדים החדשים, שכולכם עובדים במרץ לגייס אותם במדינות היעד שלהם?      אני אומר שאם מראש אתה מתייחס אליהם כאילו הם כבר עברו בדיקות, וכאילו יש להם תעודת יושר, והם כאילו כבר עברו את המבחנים והם מתאימים
לעובדים זרים):
 ואותו דבר רשות האוכלוסין, מתייחסת אליהם כאילו הכול לגביהם מושלם – אנחנו עובדים במקביל
לעובדים זרים):
 מבחינתי, אני אומר לו אתה מגיע לבחינה עם צ'ימידן
לעובדים זרים):
 תגיע, עברת את המבחן סע מפה לשדה התעופה ותגיע לארץ
לעובדים זרים):
 זאת הראייה שלי, זה לא יכול להתקיים באמת ב-100%, אבל מהרגע שהעובד הגיע ואמר, שהוא מסכים לעבוד בישראל בימי מלחמה, ועבר את המבחן בהצלחה ועכשיו צריך לחכות לו עוד חודש, משהו בתהליך הזה לא נורמלי, משהו בתהליך הזה לא נכון – צאו מהקיבעון שלכם
לעובדים זרים):
 את מה שאני אומר היום, אמרתי לפני שלושה שבועות, לא רציתי לחכות להגיע עד היום
לעובדים זרים):
      אם הייתי אתמול בקישינב ואני רואה עובד שמרצף, ואני חושב שהוא מתאים לי
לעובדים זרים):
 למה אני צריך לחכות ולראות שהוא גם בריא?
אלדד ניצן:
חבר הכנסת רביבו, צריך לגמור עם הסרט הזה גם בנושא האגרות, כי זה מעכב בלהביא עובדים
לעובדים זרים):
אני הסברתי, נושא האגרות עולה לדיון ביום שלישי אצלי בוועדה
אייל סיסו:
חבר הכנסת רביבו, אתה רואה את המרצף אבל בבדיקה הרפואית אתה מגלה שהוא חולה סרטן
אייל סיסו:
 אז נביא אותו?
לעובדים זרים):
בדיוק לזה אני מתכוון, אייל
אייל סיסו:
חבר'ה, צריך להיות גם ריאליים
יעקב אשר:
בדיוק לזה אני מתכוון
יעקב אשר:
 אני רוצה שהוא יעשה את הבדיקות לפני המבחן, אני רוצה שהוא יגיע כבר עם הסל
אייל סיסו:
אני הייתי קונסול בהודו ורצו להביא עובדת סיעוד, עשו לה בדיקות רפואיות והכול היה בסדר
אייל סיסו:
 היא הגיעה לעשות ויזה ואז מסתבר שהיא בהריון
אייל סיסו:
 לא ידענו מזה וגם היא לא ידעה מזה
אלדד ניצן:
חבר הכנסת רביבו, אנחנו צריכים לפתור את נושא האגרות
לעובדים זרים):
אי-אפשר לדבר על אותו דבר פעם שמינית, אי-אפשר לדבר על אותו נושא באותה שיחה ובאותה נשימה
לעובדים זרים):
 ביום שלישי הקרוב, בלי נדר, הזמנתי דיון מיוחד שכל כולו מיועד לטובת התייחסות מדינת ישראל לאגרות תשלום לעובדים זרים
שלום בן משה:
נכון מאוד, אגרה זה דבר חשוב
לעובדים זרים):
בהצלחה, אני חייב לרוץ לוועדה
יעקב אשר:
תודה רבה, אדוני היושב-ראש
יעקב אשר:
 אני רוצה לשמוע עוד כמה דברים, אני רוצה לבדוק עם נציג האוצר, הוא נמצא? דניאל סרגי
יעקב אשר:
 אתה מטפל בנושא האגרות?
דניאל אוסטר:
לא, זה לא נושא שאני מטפל בו
יעקב אשר:
מי מטפל בזה?
דניאל אוסטר:
אני יכול לעשות בדיקה
יעקב אשר:
 תעשה בדיקה עכשיו, ואני רוצה שמי שאחראי על העניין הזה יעלה לזום
יעקב אשר:
 תיתן לו את הקישור ושיעלה לזום ושיעמוד בקשר עם לאה מנהלת הוועדה
יעקב אשר:
 מי זה הבן-אדם? איך קוראים לו?
דניאל אוסטר:
אני מיד בודק, אני מטפל בזה
יעקב אשר:
אוקיי, תעמוד בקשר עם לאה, אני רוצה את העניין הזה עכשיו בישיבה
יעקב אשר:
 מישהו רוצה לומר עוד משהו? כי אני יודע לאן אני חותר
יעקב אשר:
 בבקשה
איציק גורביץ:
 אני מציע שבמסגרת היוזמות לזירוז הסוגיות הללו, צריך להיצמד למתווה שניתן לחקלאות
איציק גורביץ:
 לקדם את זה במסגרת נוהל או במסגרת החלטת ממשלה
איציק גורביץ:
 באמצעות הנוהל התואם או הדומה אפשר להביא 5,000 עובדים זרים ממדינות שאין להם שם גנרלים, ואפשר להביא 5,000 עובדים מהודו על בסיס אותו מנגנון שנוצר
יעקב אשר:
חקלאות, אם לא שמת לב זה הנושא
איציק גורביץ:
לחקלאות
איציק גורביץ:
 הנושא הזה רץ והוא ביישום ברגעים אלה, דיברתי גם עם נאור השגריר שלנו בהודו, והדבר הזה יכול לרוץ
איציק גורביץ:
 יש מדינות נוספות שאין שם גנרלים שאפשר להביא עובדים בדיוק על אותו נוהל ובאותם תעריפים ומגבלות
יעקב אשר:
 אני רוצה לחזק אותך שגם אני שוחחתי
יעקב אשר:
 כשאני מגיע לכאן לישיבה ואומר שאני כרגע מכיר גורם אחד שמעכב את העניין הזה, שהוא גורם קריטי, והוא משרד הפנים, זה אחרי שעברתי את כל המשרדים הרלוונטיים כולל משרד החוץ, כולל השגריר שהזכרת את שמו
יעקב אשר:
 אין שום מניעה, ענבל, אין שום מניעה
יעקב אשר:
 במקביל לסיום החתימות עד כה נשארו ניירות בודדים שכרגע טכנית לא נחתמו, כי האיש שחותם מטעמם נמצא בסיור במחוז אחר, וזה כנראה יהיה היום, מחר או מוחרתיים
יעקב אשר:
 אבל אין שום מניעה ולא ייגרם שום נזק להסכם הזה, אם אנחנו הולכים בצורה מוגבלת על הכמות ובצורה מוגבלת על זמן ועל דגם  החקלאות
יעקב אשר:
      מאוד קל לבוא ולומר שבתחום החקלאות זה היה emergency, למה זה היה emergency? הסביר מישהו ובצדק, עגבנייה לא יכולה לחכות חודשיים, גם לא שבועיים כי היא תירקב ולא יהיה אפשר לקטוף אותה
יעקב אשר:
 אני רוצה לומר שגם בנייה לא יכולה להתעכב, שלא לדבר על יזמים שיפשטו רגל ואחר כך יעמדו כאן שלדים של בתים שהתחילו ולא סיימו
יעקב אשר:
 זה בדיוק כמו עגבנייה, אנחנו רק צריכים לדמיין את זה – זה בדיוק אותו דבר
יעקב אשר:
 ולכן, אני אומר שוב, ואני אומר את זה במפציר, ואני לא אוותר על העניין הזה – זה חייב להגיע לדיון
יעקב אשר:
 אני רוצה לפנות לכל המשרדים האחרים
יעקב אשר:
 משרד הפנים, אני כבר אומר את מה שרציתי לומר בסוף
תומר ורשה:
אני בעל משרד עורכי דין שעוסק בתחום האשרות ובין היתר מייצג גם חברות ביצוע סיניות
תומר ורשה:
 קודם כול, כל הכבוד וכל השבחים לוועדה הזאת ולוועדה של רביבו, שעושה עבודה מדהימה, וגם לצוות של אייל סיסו, שעושה עבודה טובה מאוד
תומר ורשה:
 יש בעיה קטנה אחת, קיבלו החלטת ממשלה ב-27 באוקטובר, שבה הטילו על משרד הפנים להביא לישראל את העובדים שכבר היו פה
תומר ורשה:
 זה עניין קצר ופשוט וזה עוד לא קרה
יעקב אשר:
דיברנו על זה קודם
תומר ורשה:
עד היום חברות הביצוע לא יודעות למי לפנות ואיך מביאים
תומר ורשה:
 יש אנשים שאפשר להביא אבל אין עדיין מתווה ברור, אין נוהל וכרגע לא נכנסים
תומר ורשה:
 מעבר להבאת העובדים צריך לפרסם לנו דרך, כדי שיהיה אפשר להביא כבר מחר עובדים, מדובר באלפים
יעקב אשר:
ענבל, מה עוד חסר בעניין הזה? בעובדים החוזרים, שזה כביכול החלק הקל של העניין
ענבל משש:
קודם כול, נכנסים עובדים לחברות ביצוע
ענבל משש:
 אני הסתכלתי על הנתונים של הימים האחרונים, ונכנסים
ענבל משש:
 המתווה חזרה יפורסם עד מחר
תומר ורשה:
יהיה עד מחר?
יעקב אשר:
אוקיי, מצוין
ששי שדה:
אני משנה למנכ"ל בהסתדרות הלאומית
ששי שדה:
 שני דברים שאני רוצה לתת עליהם דגש בוועדה הזאת ואני גם אומר אותם כל הזמן בוועדה המיוחדת לעובדים זרים
ששי שדה:
 אחד, אני הזכרתי את זה בוועדה הקודמת שקיימת, אדוני, יש באיחוד האירופי מסלול ירוק, מסלול קל
יעקב אשר:
דיברתי על זה עם שר הפנים ועם כולם
ששי שדה:
זה קיים, אנחנו אוהבים להעתיק מאירופה
יעקב אשר:
נראה לך שיהיה היצע משם? מה צריך לעשות?
ששי שדה:
כן, כן, כן
יעקב אשר:
יש מניעה שחברות פרטיות יגיעו להסכמים? הרי הם באיחוד האירופי ואין לנו בעיה של בילטראלי
יעקב אשר:
 יש איזושהי מניעה?
מיכאל אורן:
יש בעיה
ששי שדה:
חשוב לי לציין, אדוני, ההסכמים הבילטראליים חשובים, אני לא מזלזל בהם
ששי שדה:
 במדינות כמו סין ובמדינות שיש ניצול של עובדים, כדי למנוע ספסרות זה חשוב מאוד
ששי שדה:
 אבל לא כל המדינות הן כאלה, יש הרבה מדינות שאפשר לוותר על זה ולעשות מסלול ירוק, זה הרבה יותר קל
ששי שדה:
 הגמישות המחשבתית פה חשובה וצריך לעשות את זה במקביל ולא בטור
ששי שדה:
 הם עושים עבודה נהדרת – במקביל לנסות לפתוח גם את זה
יעקב אשר:
ענבל, תחכימי אותנו בעניין הזה
ששי שדה:
רגע, אדוני, יש לי עוד נושא שאני רוצה לציין אותו
יעקב אשר:
רגע, נקבל תשובה ואני אחזור אלייך
יעקב אשר:
 אני לא אשכח אותך, דקה
יעקב אשר:
הוא מדבר על מדינות, גם על האיחוד האירופי
ששי שדה:
נכון, זה קיים באיחוד האירופי
מיכאל אורן:
אבל האיחוד האירופי זה לא הסכם
יעקב אשר:
לא, אבל הוא פותר אותך – כך הבנתי, אלא אם כן אני טועה, ומשרד המשפטים יתקנו אותי
יעקב אשר:
 ההסכמים הבילטראליים צריכים להיות עם אותם מדינות שאינם חברים בהם, כי שם יש אמנות ודברים סגורים
יעקב אשר:
 אתם יודעים מה, אני לא יודע כלום, תנו לי תשובה על מה שהוא אמר
יעקב אשר:
 יש אפשרות להביא עובדים? אני לא יודע כי לא בדקתי עדיין את האפשרות הזאת, אבל זה עושה שכל
יעקב אשר:
 משרד החוץ, כן
חגי שגריר:
לא קשור אם זה מייבש את אסיה או את אפריקה או את אירופה, זאת פסיקת בג"ץ בסקטור הבינוי
יעקב אשר:
גם במדינות שיש להן אמנות בעניין הזה?
חגי שגריר:
בדיוק, כן
חגי שגריר:
 גם במדינות מתפתחות ומתקדמות
יעקב אשר:
אני לא מצליח להבין את זה, אבל זה לא הדבר הראשון שאני לא מבין בבג"ץ
לינא סאלם:
הפסיקה של בג"ץ היא בעקבות התחייבות המדינה, אני חייבת להגיד את זה
לינא סאלם:
 אנחנו הצהרנו שזה יהיה המודל להבאת עובדים בענף הבנייה והחקלאות, כך היה
יעקב אשר:
אם כך, מה שאתה מציע לא רלוונטי
ששי שדה:
אני חושב שאפשר להעמיק את זה ובסוף גם לפתור את זה
ששי שדה:
 הדברים האלה פתירים, אם זה קיים בכל האיחוד האירופי זה יכול להיות גם פה
ששי שדה:
      הדבר השני שרציתי לציין – ואתה הזכרת אותו היום בפעם הראשונה – הוא נושא זכויות העובדים
ששי שדה:
 אנחנו נמצאים במצב שאנחנו צריכים להביא עובדים מהרבה מקומות ובכמויות
ששי שדה:
 חשוב לי מאוד שברקע תמיד יהיו זכויות העובדים
ששי שדה:
 הם יביאו את העובדים, אנחנו נקבל אותם בשדה התעופה נחלק להם אגרות בשפות שלהם, נעשה להם הדרכות בטיחות וכולי, אבל חשוב מאוד להקפיד גם על הנושא הזה
יעקב אשר:
סער לבנה, יועץ משפטי חברת מעליות – קונה
סער לבנה:
שלום, תודה על זכות הדיבור
סער לבנה:
 אנחנו חברת מעליות ואנחנו שייכים לענף הבנייה, אנחנו קבלן רשום, אבל תמיד מתקשים להביא עובדים זרים שלא בנוהל מומחים
סער לבנה:
 בנוהל מומחים אנחנו יודעים להביא עובדים זרים
סער לבנה:
 כיום נמנעה כניסה של 30 עובדים פלסטינים שהיו מועסקים על ידינו
סער לבנה:
 מכיוון שאנחנו חברה רב-לאומית, יש לנו כרגע 30 עובדים שממתינים בהודו, מוכנים עם דרכונים ומוכנים להגיע לארץ
סער לבנה:
 הם עברו את הבדיקות שלנו והם עומדים בכל התנאים
יעקב אשר:
ענבל, את שומעת?
סער לבנה:
כשאנחנו פונים למשרד הבינוי והשיכון שולחים אותנו למשרד הכלכלה, אנחנו פונים למשרד הכלכלה והם שולחים אותנו בחזרה למשרד הבינוי והשיכון
סער לבנה:
 אנחנו רוצים להבין איך אנחנו יכולים להביא את העובדים האלה באופן מיידי?
יעקב אשר:
הינה דוגמה, 30 עובדים
יעקב אשר:
 לא 3,000 ולא 30,000
מיכאל אורן:
זה בדיוק העניין
מיכאל אורן:
 אנחנו מטפלים כרגע בבעיה ענקית
מיכאל אורן:
 חברות המעליות עובדות לא סתם עם נוהל מומחים לרוב, כי צורת העבודה ואופי העבודה של נושא המעליות דורש איזושהי מומחיות מסוימת
מיכאל אורן:
 כלומר, למה אנחנו נמצאים עם מחסור של 30 עובדים? כי כול שאר מאות העובדים שעובדים בענף הזה, עובדים במסלול עם מנגנון אחר לחלוטין
יעקב אשר:
המחסור הוא לא של 30
יעקב אשר:
 הוא אומר שיש לו אפשרות להביא 30 עובדים
יעקב אשר:
 אני מתאר לעצמי שהמחסור שלו גדול יותר
מיכאל אורן:
לא, שנייה
מיכאל אורן:
 המחסור של קונה, המדובר – אני קיבלתי את הפנייה שלו – הוא 30 עובדים פלסטינים
יעקב אשר:
קונה זה אחד, יש עוד קונים
מיכאל אורן:
אבל לא קיבלנו פניות, בקשות או אמירות מאחרים, כי רוב תחום המעליות הוא תחום שצורת העבודה בו היא לא עבודות רטובות, שזה כוח העבודה הפלסטיני, וזה כוח העבודה הזר שאנחנו מביאים לטובת העניין הזה
מיכאל אורן:
 לרוב זה עבודות מומחים, וזה מסלול הגשה שונה ואחר
מיכאל אורן:
      בהקשר הזה, אנחנו יושבים איתם, מדברים איתם ומנסים לייעץ להם אבל בסוף – ענבל תקני אותי אם אני טועה – השיח צריך להיות בפנייה מסודרת לרשות האוכלוסין וההגירה
מיכאל אורן:
 לדעתי, הם גם מקבלים מענה, לדעתי גם קיבלו מענה
יעקב אשר:
ענבל, תשובה לעניין הזה
יעקב אשר:
 תכף נשמע אותו שוב
ענבל משש:
הוא אמר שהוא שלח לבינוי ולכלכלה, הוא לא שלח אליי
ענבל משש:
 תשלח אליי ואני אענה לך
סער לבנה:
שלחתי, שלחתי לכולם
מיכאל אורן:
 הוא שלח
ענבל משש:
מתי שלחת? אני לא יודעת, יכול להיות
יעקב אשר:
סליחה, סליחה, תנו לו לדבר
סער לבנה:
אני אפריד בין שני הדברים
סער לבנה:
 מיכל צודקת בענייני המומחים
סער לבנה:
 בענייני המומחים אנחנו מביאים את ראשי הצוותים, אבל היום חסרים לנו גם עובדים
סער לבנה:
 הם עובדים מקצועיים, הם עובדים עם ניסיון, ההתנסות שלהם היא לא בהכשרה רגילה
סער לבנה:
 אין עובדים ישראלים בנושא הזה, יש לנו בית ספר להכשרה ואין כמעט עובדים
סער לבנה:
 הכשרה כזאת לוקחת חצי שנה
יעקב אשר:
אתה פנית לרשות האוכלוסין?
סער לבנה:
פניתי לרשות האוכלוסים בשני מכתבים, כולל מכתב לפני שבוע לענבל
סער לבנה:
 ענבל - - - בנוהל מומחים מספר פעמים אבל זה לא הצורך היום
סער לבנה:
 היום הצורך הוא ב-30 עובדים ואין להם אפילו הגדרה של עובד
ענבל משש:
אנחנו יכולים לאשר כניסה לישראל בהתאם להחלטות ממשלה ובענפים שאושרו
ענבל משש:
 הוא לא נכנס תחת בניין, הוא נכנס תחת מומחים זרים
ענבל משש:
 לכן, הוא יכול להגיש בקשה תחת מומחים זרים ואנחנו נבחן אותה
ענבל משש:
 לפי מה שהוא מתאר, ואני יודעת שבעבר אישרנו לו לא מעט פעמים כניסה של עובדים תחת עובדים זרים
ענבל משש:
 אם הוא לא נכנס תחת בניין, ולא נכנס תחת חקלאות, ולא נכנס תחת סיעוד, מה אני יכולה לעשות עם הבקשה? הוא יכול להגיש אותה תחת ענף המומחים ואנחנו נבחן את הבקשה
סער לבנה:
אני קבלן רשום, העובדים שלי עובדים בתוך הענף
מיכאל אורן:
אבל זה לא נחשב - - -
ענבל משש:
כן, אבל בבניין זה בנייה למגורים בארבע מקצועות רטובים, יש שם הגבלות גם בהחלטת הממשלה
יעקב אשר:
מה המניעה שלך להעביר את זה דרך מומחים?
סער לבנה:
בנוהל מומחים שכר העובדים יהיה כל כך גבוה שהוא יושת על הציבור בסוף
סער לבנה:
 עכשיו מדובר בעובדי כפיים, לא בעובדים ולא במנהלים שלהם
סער לבנה:
 הם אומנם עובדים מקצועיים וטכנולוגיים יחסית, אבל הם לא עובדים מומחים
סער לבנה:
 אם נביא עכשיו את 30 העובדים הפלסטינים ונשלם להם 9,000-8,000 שקל - - -
ענבל משש:
הוא יכול להביא אותם עד 90 יום, לא בשיקולי שכר
יעקב אשר:
דקה, דקה, אני רוצה לומר את דעתי בעניין הזה
יעקב אשר:
 נוהל מומחים וכולי, ואני מבין שיש לזה השלכות וכדומה, זה ענף בנייה
יעקב אשר:
 ברור שצריך להתייחס ספציפית לכל דבר, אבל גם במעליות שזה נשמע הייטק יש עובדים שהם לא בדיוק על האלקטרוניקה בעניין, אלא נמצאים בחלק הטכני, שהוא בעצם כמו פועל אבל עם מומחיות יותר טובה
יעקב אשר:
 אני בטוח שאדם כמוהו לא יביא אנשים שלא מתאימים לעניין הזה
יעקב אשר:
      אתם צריכים לשבת, לקחת את כל הנהלים ואת כל הדברים יחד עם משרדים אחרים, ולפתוח דברים בתקופה הזאת
יעקב אשר:
 חברים, אנחנו הולכים לנצח, בעזרת השם, בקרב ולהפסיד כאן במדינה את הכלכלה שלנו, את הדיור שלנו, את מצוקת הדיור, את הזוגות הצעירים
יעקב אשר:
 אנחנו פשוט מתעסקים – אני לא מאמין לעצמי שאני שם, אני מנסה לברוח מהדברים הקטנים האלה, ומהדברים שגם העלה חברי, אבל בסוף זאת תמונה אחת מלאה
מיכאל אורן:
אני יכולה להתייחס ברשותך?
יעקב אשר:
 את ממשרד השיכון, מעלית זה לא בניין?
מיכאל אורן:
זה לא נופל תחת הקריטריונים, אבל זאת לא הסיבה
מאיר שמש:
גם פיגומים זה לא בניין
מיכאל אורן:
רגע, שנייה, זאת לא הסיבה, אני רוצה להסביר
מיכאל אורן:
 אנחנו צריכים עכשיו כוח
יעקב אשר:
גם עם הפיגומים היה לנו - - -
מאיר שמש:
עדיין, היא אומרת לי שפיגומים זה לא בניין
מיכאל אורן:
כי יש לך רגולטור שנקרא משרד העבודה, תגיש איתו יחד בקשה לרשות האוכלוסין וההגירה
מאיר שמש:
אני שולח לכולם
מאיר שמש:
המנכ"ל שלכם אמר
מיכאל אורן:
אתם לא קבלן ביצוע, מעליות כן קבלן ביצוע
מיכאל אורן:
 אני רוצה להגיד משהו, אנחנו מדברים פה על מחסור של 30 עובדים
מיכאל אורן:
 גם אני רוצה לפתור ולהביא עובדים זרים, חסר 30 עובדים – זה המספר – אנחנו במחסור של מספרים מטורפים לענף הבניין
מיכאל אורן:
 לא יותר נכון להכשיר 30 עובדים מקומיות, יש מכללות להכשרה, ולתת להם את הפרנסה?
יעקב אשר:
כמה זמן לוקחת הכשרה כזאת?
סער לבנה:
יותר מחצי שנה
מיכאל אורן:
זאת אותה הכשרה שהוא יצטרך לעובד זר, אלא אם - - -
יעקב אשר:
לא, הוא דיבר על עובדים שכבר עברו הכשרה כזאת
מיכאל אורן:
אז זה מומחה
מיכאל אורן:
 זה בדיוק ההבדל בין שני הדברים
חניתה חפץ:
- - - שאמרת
יעקב אשר:
בסדר, מצוין
יעקב אשר:
 סליחה, סליחה, בוקר טוב
מיכאל אורן:
זה בדיוק העניין, הוא יכול להגיש מומחה מחר
ענבל משש:
היום
מיכאל אורן:
היום, סליחה
יעקב אשר:
מיכל, אני אומר עוד פעם, הוא אמר ביושר את הסיבה
יעקב אשר:
 הוא אמר, אני צריך סוג מומחיות שהיא לא המומחיות שמחייבת אותי עכשיו, הרי שוברו בצידו, הוא צריך לשלם על זה שובר
יעקב אשר:
 והוא בא ואומר מה אתם רוצים?
מיכאל אורן:
המחסור בכוח עבודה בידיים עובדות בענף הוא אקוטי, הוא קריטי והוא מטורף